माओवादी बीजापुर से गंगलूर तक की 23 किलोमीटर लंबी पूरी मुख्य सड़क को सुरंग बिछाकर विस्फोट के जरिए तबाह कर चुकी थी, वे बीजापुर के पास सीआरपीएफ की 85वीं बटालियन के शिविर पर हमला बोल कर उसे तबाह कर चुके थे और छत्तीसगढ़ सरकार को लग रहा था कि सब-कुछ काबू में है। माओवादियों के एक नेता घस्सू उर्फ राजबेरिया ने अपनी गिरफ्तारी के बाद बताया कि किस तरह उनका संगठन समानांतर सरकार की तरह काम कर रहा है और कैसे उनका खुफिया जाल तहसील और ब्लॉक स्तर तक फैला हुआ है, इसके बाद भी छत्तीसगढ़ सरकार को यह चिंता नहीं थी कि उसकी खुफिया सूचनाओं की जानकारी माओवादियों को समय रहते कैसे मिल जाती है?